[ca] Aquest treball utilitza una teoria emmarcada als estudis de l'Escola de Copenhaguen amb l'objectiu de determinar si la Unió Europea (UE) pot caracteritzar-se com un complex de seguretat regional (RSC en el seu acrònim anglès) en relació a les amenaces del terrorisme de matriu islamista i de les armes de destrucció massiva (ADM). Per realitzar aquesta tasca, la present investigació fa un ús combinat de dues teories elaborades per l'Escola de Copenhaguen: la teoria dels RSC de Barry Buzan i Ole Waever de l'any 2003 i la teoria de la securitització que els dos autors elaboren juntament amb Jaap de Wilde el 1998. Partint de la triple necessitat d'ampliar els estudis sobre seguretat, d'utilitzar un enfocament regional per abordar les més importants dinàmiques securitàries i d'explicar els canvis que ha viscut el sistema internacional de la postguerra freda, l'objectiu fonamental de la recerca és determinar la viabilitat i l'aplicabilitat dels resultats de la teoria dels RSC a la UE. Aquest treball aplica l'estudi de les pràctiques de seguretat dels actors amb capacitat Regional -UE, OTAN, França, Regne Unit, Espanya, Itàlia i Alemanya- al sector militar de la seguretat multidimensional que preveu l'enfocament de l'Escola de Copenhaguen. D'aquesta manera, s'explica com ha evolucionat el sistema europeu de seguretat en relació a dues amenaces a principis del segle xxi: el terrorisme de matriu islamista i les ADM. El treball està dividit en quatre apartats. En la presentació general es detallen els objectius i les preguntes d'investigació. En el segon apartat s'ofereix una explicació de la metodologia utilitzada i de les 5 pautes d'anàlisi. En el tercer apartat es detallen els resultats aconseguits a nivell operatiu. En les conclusions es fan algunes consideracions generals sobre l'aplicabilitat de les teories triades per a la investigació, sobre el complex europeu de seguretat regional i sobre les possibles aplicacions futures de la teoria del complex de seguretat regional.

[en] This work draws on a theory formulated by the Copenhagen School in order to determine if the European Union (EU) can be characterized as a regional security complex (RSC) in relation to the threats of Islamist terrorism and weapons of mass destruction (WMD). To accomplish this task, this research combines the use of two theories developed by the Copenhagen School: the RSC theory of Barry Buzan and Ole Waever (2003) and the securitisation theory as described by both authors and Jaap de Wilde in 1998. On the basis of the three-fold need to (a) expand studies on security, (b) to use a regional approach to address the most important security dynamics and, (c) to explain the changes experienced by the international system of the post-cold war period, the fundamental objective of the research is to determine the viability and applicability of RSC theory to the EU. This work applies to the study of the security practices of actors capable of regional influence - the EU, NATO, France, United Kingdom, Spain, Italy andGermany - to the military sector of multidimensional security focus as envisaged by the Copenhagen School. In this way, it explains how the European security system evolved at the beginning of the 21st century in relation to two specific threats: Islamist terrorism and weapons of mass destruction (WMDs). This work is divided into four sections. The Overview outlines the issues regarding objectives and research. The second section provides an explanation of the Methodology used and of the patterns of analysis. The third section details the Results achieved at the operational level and finally, the Conclusions put forward some general considerations regarding the applicability of the theories selected for research, the European RSC and, the possible future applications of the RSC theory.